Herring shoes | Herring Braces | Skull 11591 Braces in Burgundy at Herring Shoes
Viewed 107 times in the last 30 days Akademia: Jou toekoms in 'n nuwe baadjie - Solidariteit WêreldSolidariteit Wêreld
Akademia: Jou toekoms in 'n nuwe baadjie
Ad futurum per fontes – na die toekoms deur jou bronne – so lui Akademia se nuwe slagspreuk. Die nuwe slagspreuk is nie al wat nuut is nie. Iets vars is in die lug! Kom ek vertel julle meer oor Akademia se opedag wat die afgelope naweek plaasgevind het.
Akademia het Saterdag 21 April hul eerste opedag van die jaar aangebied. Die opedag was op voornemende studente vir volgende jaar gemik en is baie goed deur jonk en oud bygewoon.
Wat die opedag en die instelling so uniek maak is die feit dat van die opedae tot klasbywoning landwyd kan plaasvind sonder dat jy noodwendig jou tuisdorp hoef te verlaat.
Klasse word oor die internet uitgesaai en dit maak dit moontlik dat studente oor die land heen en ook in Namibië die geleentheid het om klas te draf.
Vanjaar se eerste opedag is gekenmerk deur goeie deelname vanaf Akademia se sentrums in Bloemfontein, Bellville, Die Moot in Pretoria, Boksburg, Vanderbijlpark, Windhoek (Namibië) en ook by Akademia se hoofkantoor in Centurion. Afgesien van dié sentra het Akademia nog ses studiesentrums in die land waar studente ook die geleentheid het om te studeer en klas te draf.
Tydens die opedag het Berrie Stoop, ʼn dosent in bestuursrekeningkunde regstreeks vanuit die ateljee in Centurion met almal wat die opedag by sentrums landswyd bygewoon het, gesels. Voornemende studente het ook die geleentheid gehad om vanaf die studiesentrum waar hulle die ope dag bygewoon het, vrae te kon vra. Dié vrae en die antwoorde daarop wat uitgesaai is, het nog vrae en gesprekke ontlok.
Dosente in ondernemingsbestuur en finansiële beplanning het ook diegene wat die opedag bygewoon het, toegespreek en het onder meer verduidelik wat die onderskeie vakrigtings behels, uit watter vakke die verskillende kwalifikasies saamgestel word en hoe die klasdraf-opset werk.
Akademia is tans besig met verdere navorsing om te bepaal watter ander kwalifikasies hulle moontlik in die toekoms sal kan aanbied. Meer inligting sal binnekort hieromtrent beskikbaar wees.
As jy meer inligting verlang oor die verskeidenheid kursusse wat Akademia reeds aanbied en ook meer wil uitvind omtrent finansiële ondersteuning en studielenings wat beskikbaar is, besoek gerus Akademia se webwerf.
Die volgende opedag vind op 15 September plaas. Teken die datum solank in jou dagboek aan!
Akademia is hier om die bron na jou toekoms te wees – https://akademia.ac.za/
ONTHOU – 15 September 2018: Akademia se volgende opedag